sasicodes/solvari-1 huggingface dataset:
எதை அஸ்திவாரமாகத் கொண்டு அவள் தடபுடலாக மாளிகை கட்டினாளோ அந்த அஸ்திவாரமே இப்போது சந்தேகத்துக்குரியதாக மாறி விட்டிருந்தது.
தன்னை மறந்து ஒரு நிலையில் ஒரு திடீர் உந்துதலில் அவன் அவளை நெருங்கி வர இவள் பைத்தியம் போல அந்த வாய்ப்பை நழுவ விட்டு விட்டாளா?
ஹும் இந்தப் பெண்கள் காலையில் பஸ்ஸில் ஆபீஸை நெருங்கிக் கொண்டிருந்த கேசவன் அனுபவப்பூர்வமாகவும் கரை கண்டவனாகவும் புன்னகை செய்து கொண்டான்.
இந்தப் பெண்களே ஸ்திரபுத்தியற்றவர்கள் மோசக் காரிகள் பிச்சஸ் இவர்களை நம்பவே கூடாது என்று நினைத்தவனாய் அவன் செக் ஷனுக்குள் நுழைந்தான்.
அதற்கு மேலும் ஏதாவது சொல்ல வேண்டுமென்று துடித்தவளாய் ஆனால் தவறாக எதையும் சொல்லிட கூடாதேயென்று தயங்கியவளாய் அவள் ஒரு புன்னகை மட்டும் செய்தாள்.
ஒரு வாரத்திற்கு முன்பு இதைப் பற்றி அவர்கள் பேசிக் கொண்டபோது பிளாஸாவில் ஓடிக்கொண்டிருந்த ஆப்பிரிக்கக் காடுகளி லுள்ள வெவ்வேறு மிருகங்கள் பறவைகள் ஆகியவற்றின் பழக்க வழக்கங்களைத் தத்ரூபமாகச் சித்தரிக்கிற ஒரு படத்தைப் பார்க்கலாமென்று அவன் முதலில் யோசனை கூறியது உண்மைதான்.
பரிச்சயமில்லாததால் நாங்களிருவரும் இந்தப் பார்வையின் மூலம் ஓராயிரம் இனிய கற்பனைகளை உருவாக்கிக் கொள்ள முடிகிறது என்று அவன் நினைத்தான்.
என்னைப் பற்றிய அவள் கற்பனை அவளைப் பற்றிய என் கற்பனை மாலை வெய்யிலில் நடைபாதையிலிருந்து தியேட்டர் வாசல் வரை விரித்திருந்த ஒரு ஒளிப்பாய் மீது அவள் நின்றிருந்தாள்.
வெய்யிலின் ஒளியில் மினுமினுத்த அவளுடைய புடவையும் கைப்பையும் சிலும்பி நின்ற அவளுடைய தலை மயிர் எடை யந்திரத்தின் மேல் விழுந்திருந்த அவளுடைய நிழல் அவ்வப்போது அவள் தன் கைக்கடிகாரத்தைக் கவனித்த விதம் மேலும் கீழுமாகப் பார்வையை அலைய விட்ட விதம் எல்லாமே ஒரு விசே ஷ அழகு பொருந்தியதாக அவனுக்குத் தோன்றின.
அரூபமாக அவனுள் தத்தளித்துக் கொண்டிருந்த பெண்மையின் அம்சங்கள் இனி தன்னால் எடுக்கவோ கோர்க்கவோ முடியாதென அவன் கைவிட்டு விட்டிருந்தவை திடீரென ரூபம் கொண்டது போலிருந்தது முழுமை பெற்றது போலிருந்தது.
இப்போது இவளைப் பார்த்து என்ன பிரயோஜனம் இரண்டு வருடங்கள் முன்பு ஒரு வருடம் முன்பு அல்லது குறைந்தபட்சம் ஒரு மாதம் முன்பு அப்போது சித்ராவை மணப்பது நிச்சயமாகியிருக்கவில்லை.
நிச்சயமற்ற நிலையிலிருந்து விடுபடுவதற்காக அதற்கு மாற்றாக அவன் வலிந்து ஏற்றுக் கொள்ளும் ஒரு நிச்சயம் ஒரு ஸ்திரமான ஏற்பாடு.
ஏற்பாடுகளைதன்னுடன் தானே செய்து கொள்ளும் சமரச உடன்படிக்கைகளை தீவிரமாக எதிர்த்து வந்திருப்பவனான அவன் இதோ இன்னொரு ஏற்பாட்டில் சிக்கிக்கொள்ளப் போகிறான்.
அமையாமலும் போகலாம் அறிவு வளர்ச்சிக்காகப் பள்ளிக்கூடத்துக்கும் கல்லூரிக்கும் செல்லுதல் வயிற்றுப்பாட்டுக்காக ஏதாவது ஒரு ஸ்தாபனத்தில் குறிப்பிட்ட ஒரு வேலையை தினசரி செய்து கொண்டிருத்தல் சிற்றுண்டிக்கும் சாப்பாட்டுக்கும் ஹோட்டல் காரரையும் ரஞ்சகத்திற்கு ரேடியோவையும் சினிமா தியேட்டரையும் வாரப் பத்திரிகைகளையும் போக்குவரத்துத் தேவைகளுக்காக அரசாங்கப் போக்குவரத்தையும் நம்பி யிருத்தல் முதலிய ஏற்பாடுகளில் அந்த ஏற்பாட்டில் நமக்கு அசிரத்தையோ அவநம்பிக்கையோ ஏற்படும் போது அதனுடன் நமக்கு உள்ள சம்பந்தத்தைத் துண்டித்துக் கொள்ளும் வாய்ப்பு இருந்தது.
அவன் வளர்ந்த சம்பிரதாயம் சூழ்நிலை ஆகியவற்றின் பல அம்சங்களை அறிவு பூர்வமாக அவன் வெறுத்து வந்தாலும் உணர்ச்சி பூர்வமாக அவன் அவற்றுடன்அவனையுமறியாமல் சம்பந்தப்பட்டிருக்கலாம்.
வளரும் குழந்தைகள் தம் தாய்க்கெதிராக வெளிப்படுத்தும் அதிருப்தியும் வெறுப்பும் பல சமயங்களில் தாயின் அரவணைப்புக்கான அவர்களுடைய ஏக்கம் பாதுகாப்பற்ற உணர்ச்சி முதலியவற்றை வித்தாகக் கொண்டிருப்பதைப் போல் அவனுடைய வெறுப்பு உண்மையில் அவனுடைய பிரியத்திலிருந்து எழுந்ததாக இல்லாமலிராதென்பது என்ன நிச்சயம்?
அவன் மீது பிரியமும் அக்கறையும் உள்ளவர்கள் என் அவன் நினைத்திருந்தவர்கள் பலர் ஒருவர் பின் ஒருவராக வெவ்வேறு சந்தர்ப்பங்களில் அவனை வஞ்சித்தார்கள்.
கல்லூரியில் அவனுக்காகச் சிரித்தவளின் நடந்தவளின் சமிக்ஞைகளைச் சாத்தியக் கூறுகளாகவும் சாத்தியக் கூறுகளை நிச்சயங்களாகவும் மாற்ற இயலாத தன்னம்பிக்கையின்மை.
அவன் வேலை பார்த்த தினசரியில் அவன் மனதை மிகவும் கவர்ந்த ஒருத்தியிடம் தன் நேசத்தை வெளிப்படுத்த இயலாமல் தடுத்த கூச்சம் வீறாப்பு.
ஒவ்வொரு பளிச்சிடும் பார்வையின் ஓரத்திலும் ஒரு பெரும் சூழ்ச்சியின் வித்து ஒவ்வொரு வெடிக்கும் சிரிப்பின் விளிம்பிலும் ஓராயிரம் வெடிக்காமல் சாதுரியமாக அமுக்கப்பட்ட காழ்ப்புணர்ச்சி கள் குரோதங்கள் துவேஷங்கள்.
செய்திகளைப் பிரசுரத்துக்கேற்ற முறையில் வெட்டுவதிலும் திருத்துவதிலும் பொரத்தமான தலைப்புகள் அளிப்பதிலும் ஒரு யந்திரத்தின் ஒழுங்கையும் லாவகத்தையும் அவன் பெற்றிருந்தான்.
எந்த இடத்திலும் வேலை செய்வதைத் தவிர்க்க விரும்புபவர்களே பெரும்பாலும் அதிகம் இருப்பதால் வேலையை வரவேற்கும் ஒரு பிரகிருதி இந்தப் பெரும்பான்மையோரின் மீட்சிக்கு உதவுகிறான்.
கோதுமை உற்பத்தி எஃகு ஏற்றுமதி போன்ற புள்ளி விவரங்கள் நிறைந்தகண்ணில் எண்ணெய் விட்டுக் கொண்டு பார்க்க வேண்டிய சமாசாரம்?
உள்நாட்டு விவகாரங்கள் உலகெங்கிலுமுள்ள மிகமிகப் பெரிய புள்ளிகளைப் பற்றிய செய்திகள் எல்லாவற்றையும் எடிட் செய்யும் உரிமை பெற்றிருந்தவனான தான் பெரும் வல்லரச்சுத் தலைவர்களை விடவும் பலம் பொருந்தியவனென்ற மயக்கமும் அவனுக்கு அவ்வப்போது ஏற்படுவதுண்டு.
அவனைச் சுற்றிலும் உட்கார்ந்திருந்த கிட்டத்தட்ட அவனுக்கு அடுத்த தலைமுறையைச் சேர்ந்தவர்கள் போல் தோன்றிய இளம் ஸப் எடிட்டர்கள் அந்தக் குழுவிலிருந்த பெண்பாலருடன் அரட்டைகளிலும் சீண்டல்களிலும் சல்லாபங்களிலும் அவ்வப்போது ஈடுபடு வார்கள்.அவன் மட்டும் முப்பது வயதிலேயே ஐம்பது வயசுக்குரிய அசிரத்தையுடனும் விலகிய போக்குடனும் அமர்ந்திருப்பான்.
முன்பு அவன் தன்னை வெளிப்படுத்திக் கொள்ள முயன்றபோதும் பிறர் இந்த வெளிப்பாடுகளை அவமதித்து அவனைக் காயப்படுத்தினார்கள் இப்போது அவன் தன்னை ஒடுக்கிக் கொள்ள முயலும் போதும் ஏனோ இவர்கள் காயப்படுத்துகிறார்கள் என்று குமுறுவான்.
திருமண வாழ்க்கையில் சலிப்புற்ற சம்சாரிகள் அவனைப் போன்ற இறுகிப் போன பிரம்மச்சாரிகள் ஆகியோர்தான் மாலை நேர டியூட்டிக்குப் பெரும்பாலும் வருவார்கள்.
பிரம்மச்சாரிகள் சில சமயங்களில் கிளர்ச்சிக்காகப் பயன்படுத்திய பிறகு மறந்து விட வேண்டிய லாகிரிவஸ்துவாகப் பெண்களை மதித்து கொச்சையான பாஷையில் கொச்சையான ஹாஸ்யங்களைப் பரிமாறிக் கொள்வார்கள்.
சில இரவுகளில் நண்பர்களுடன் பிரஸ் கிளப்புக்கோ வேறு எங்காவதோ சென்று நன்றாகக் குடித்து விட்டுப் பிதற்றித் தள்ளுவான் பாடித் தள்ளுவான்.
தன்னுடைய மனதின் உட்புறத்தில் தன்னையுமறியாமல் சேர்ந்திருக்கக் கூடிய மென்மையான தாகங்களை மதுவினால் கழுவித் துப்புரவாக்கி வெளியே கொட்ட முயலுவது போலிருக்கும் அது.
இந்த நமைச்சலைத் தீர்ப்பதற்காக அதற்கென உள்ள இடங்களுக்கு இந்த இடங்களுக்குச் செல்லும் வழக்கமுடையவர்களுடன் அவன் ஓரிரு தடவைகள் சென்று வந்தான்.
தான் ஒரு யந்திரமாக இல்லையென்பதே அவனுடைய கோபத்துக்குக் காரணமாயிருக்கலாம் பெண்ணை ஸ்பானர் ஸ்க்ரூ டிரைவர் போன்ற ஜடக் கருவியாகத் தேவையுள்ள சந்தர்ப்பங்களில் பயன்படுத்திக் கொண்டு பின் அவளுடன் சம்பந்தமில்லாமல் இயங்கக் கூடிய யந்திரம்.
நீங்களும் தயவு செய்து என் வழிக்கு வராதீர்கள் என்று மானசீகமாகப் பிற மனிதர்களுடன்குறிப்பாகப் பெண்களுடன் ஒப்பந்தம் செய்து கொண்டு அவன் தானுண்டு தன் வேலையுண்டு என்று இருந்து வந்தான்.
சென்னையிலிருந்து வந்திருந்த ஒரு நாடகக் குழுவினரால் நடிக்கப்பட்ட சில தமிழ் நாடகங்கள் மாலை நேர டியூட்டி காரணமாக ஒரே ஒரு நாள்தான் அவனால் போக முடிந்தது.
அவளுடைய நம்பிக்கைக்குப் பாத்திரமானவனாக ஆகியிருக்க மாட்டான்சித்ராவின் எதிர் காலத்தை அவனுடையதுடன் பிணைக்கத் தயாராகுமளவுக்கு எதிர் காலம்..... கணேஷ் மீண்டும் பெருமூச்சு விட்டான்.
சாலையில் அப்போதுதான் வந்து நின்றிருந்த ஆட்டோவிலிருந்து ஒரு இளைஞன் இறங்கிக் கொண்டிருந்தான் ஆட்டோ டிரைவரிடம் இரண்டு ரூபாய் நோட்டுக்களைக் கொடுத்தான்.
பிறகு அவன் அவள் இடுப்பைச் சுற்றிக் கையை வளைத்து அணைத்துக் கொள்ள இருவரும் கணேஷைக் கடந்து தியேட்டருக்குள் மெல்ல நடந்து சென்றார்கள் அவனுக்குப் பொறாமையாயிருந்தது.... அன்றும் இப்படித்தான்.
அவனும் நண்பனும் நாடகத்துக்கு துவக்க நேரத்திற்கு மிகவும் முன்பாகவே கொட்டகையை அடைந்துவிட்டதால் வெளியே நின்றவாறு சிகரெட் குடித்துக் கொண்டிருந்தார்கள் வருகிற பெண்களின் மேல் பார்வையை வீசிக்கொண்டிருந்தார்கள்.
அந்தப் பதினேழு வயதுப் பெண்ணின் சந்தேகமோ சோர்வோ அற்ற நிச்சயம் அவனுக்கு ஏதோ ஒரு வகையில் இதமாக இருந்திருக்க வேண்டும்.
அவர்களுடைய தினசரியின் ஞாயிறு மலரில் நடந்து முடிந்திருந்த அந்த நாடக விழாவை விமர்சித்து புரொபசர் ராமதுரை ஒரு நீண்ட கட்டுரை எழுதியிருந்தார்.
அந்தக் கட்டுரையைப் படித்ததும் தன்மனதில் ஏற்பட்ட அழகிய சலனங்களை அவருடன் பகிர்ந்து கொள்ளும் ஆவலினால் உந்தப்பட்டுச் சென்றவன் போன்ற பாசாங்குடன் அவன் அன்று மாலை அவரைத் தேடிச் சென்றான் ப்ரொபசர்நான் உங்கள் வீட்டுக்கு வந்த அந்த முதல் நாள் உண்மையில் சித்ராவுக்காகத்தான் வந்தேன் என்பதை அன்று நீங்கள் ஊகித்திருப்பீர்களோ என்னவோ?
பாபுவுக்குத் தெரிந்துவிட்டது.ஏன் உங்கள் வீட்டு நாய்க்குக்கூட தெரிந்துவிட்டது.நான் மிக உயர்ந்த இண்ட்லெக்சுவல் மட்டங்களில் உங்களுடன் பேசும்போது அது ஒரு மூலையில் என்னைப் பார்தவாறு நாக்கைத் தொங்கப் போட்டுக்கொண்டு பல்லைக் காட்டிக் கொண்டு பரிகசிப்பதுபோல இலேசாக தலையைத் தலையை ஆட்டிக் கொண்டு உட்கார்ந்திருக்கும்இதெல்லாம் என்ன வீண் பேச்சு நீ எதற்காக இங்கே வருகிறாயென்று எனக்குத் தெரியாதா என்று கேட்பது போல.
ஒரு பெண்ணின் மேல் ஆசை ஏற்பட்டால் அவளுடைய அப்பாவைப்போய் வசீகரிக்க அது முயல வேண்டியதில்லை.அவள் ஆயுள் காலம் முழுவதும் என்னிடம் பிரியமாக இருப்பாளா என் போக்குகளை அனுசரித்து நடப்பாளா சம்பிரதாயப் பிச்சுவாக இல்லாமலும் அதே சமயத்தில் சம்பிரதாயங்கள் மேல் காறி உமிழ்பவளாக இல்லாமலும் இருப்பாளா என்றெல்லம் அது கவலைப்படத் தொடங்காது.பெரும்பாலான பிராணிகளைவிட அதிக ஆயுளைப் பெற்றிருந்தாலும் இந்த ஆயுளின்பெரும்பகுதியை அனாவசியமாக நடிப்புகளிலும் பேச்சுகளிலும் நினைவு களிலும் தானே மணிதர்களாகிய நாம் செலவிடுகிறோம்?
நீங்கள் ஒரு முறை சொன்னதுபோல கூட்டிக் கழித்துப் பார்த்தால் மனிதன் தன் வாழ்நாளில்செய்யும் உருப்படியான காரியங்கள் பல பிராணிகள் தம்முடைய குறைந்த ஆயுளில் செய்துமுடிக்கும் உருப்படியான காரியங்களைவிடக் குறைவனதாகக்கூடவே இருக்கலாம்... ஆம்.
அவன் கதவைத் தட்டியவுடனேயே குலைக்கத் தொடங்கியிருந்த நாய் அவன் உள்ளே வந்து நாற்காலியில் உட்கார்ந்ததும் அவன் கை கால் எல்லாவற்றையையும் மோந்து பார்க்கத் தொடங்கியது.
பரவாயில்லை என்று அவன் தன் சலிப்பையும் அருவருப்பையும் அடக்கிக் கொண்டு டாமியின் முகம் கழுத்து முதுகு யாவற்றையும் வக்கணையாகத் தடவிக் கொடுத்தான்.
நாய்களை நேசிக்கும் அன்புமயமான தோரணையற்ற இளைஞனாகத் தன்னை வெளிப்படுத்திக் கொண்டு அவர்களுடைய நன்மைதிப்புக்குப் பாத்திரமானான்.
டாமி அவன் நேசிப்பது தன்னையல்லவென்று திடீரென்று உணர்ந்து கொண்டது போல அவன் தடவலை திரஸ்கரித்துவிட்டுத் தரையில் போய்ப் படுத்துக் கொண்டது.
தன் சிந்தனைகளின் தாக்குதலிலிருந்து தன்னை மீட்டுக் கொள்ள விரும்பியவனைப் போல் இந்த சிந்தனைகள்தாம் நாளுக்குநாள் எவ்வளவு கூர்மையாகிக் கொண்டு வருகின்றன.
அலுப்புத் தாங்காமல் ஒரு மாறுதலுக்காக அவன் அங்கு உட்கார்ந்திருந்த ஒரு பாலிஷ்காரச் சிறுவனிடம் சென்று ஷூவைப் பாலிஷ் போட்டுக் கொள்ளத் தொடங்கினான்.
அவள் அவனுக்கு ஒரு காலத்தில் எந்தப் பெண்மையின் வாழ்க்கை முறையின் பிரதிநிதித்துவமாக விளங்கினாளோ அந்தப் பெண்மை யைப் பற்றிய வாழ்க்கை முறையைப் பற்றிய மயக்கம் மன விடுதலை பெற்ற ஆண்கள் பெண்கள் சுதந்திரமான காதல் சுதந்திரமான வாழ்க்கை இளமையில் சினிமா தியேட்டரில் அமர்ந்திருக்கையில் அவன் வாழ்க்கையிலும் இவையெல்லாம் சாத்தியமானவையாகத் தோன்றின.
அவனுடைய பெற்றோர் சகோதர சகோதரியர் ஆகியோரிடமிருந்து வேறுபட்டவனாக அவனை உணரச் செய்து அவர்கள் மீது தினசரி அவனுள் வெறுப்புணர்ச்சியைப் பொங்கிப் பொங்கியெழ வைத்தன.
பாலிஷ் போட்டுக் கொண்டு உட்கார்ந்திருந்த அந்தச் சிறுவனைப் பார்க்கப் பார்க்க இதுவரை அவன் ஈடுபட்ட பயணங்கள தடங்கள் வெற்றி தோல்விகள் எல்லாமே முக்கியத்துவ மற்றவையாகத் தோன்றின.
இந்தக் கணத்தில் நீ ஷூவுக்குப் பாலிஷ் போடுகிறவனாகவும் நான் அந்த ஷூவை அணிந்திருப்பவனாகவும் இருப்பதை என்னால் நியாயப் படுத்த முடியவில்லை.
ப்ரொபசர் அன்று உங்கள் வீட்டில் நாயைப் பற்றிய சர்ச்சைக்குப் பிறகு நாங்கள் நாடகங்களைப் பற்றிய சர்ச்சையைத் தொடங்கினோம்.
அது போன்ற வார்த்தைகளை அவள் உபயோகிக்கத் தொடங்கி ஓரிரண்டு வருடங்கள்துர்ன ஆகியிருக்க வேண்டும் குழந்தை தான் புதிதாக அடைந்த ஒரு பொம்மையைத் தன் பழைய பொம்மைகளைவிட அதிகமாகச் சீராட்டி மகிழ்வதையும் அது குறித்துப் பெருமை கொள்வதையும் பார்க்கும்போது ஏற்படும் உணர்ச்சி அவள் சில ஆங்கில வார்த்தைகளைப் பயன்படுத்தியபோது எனக்கு ஏற்பட்டது.
ஆனால் உணர்ச்சிப்பூர்வமாக எங்களிருவரையும் விட அதிகமாக அந்நாடகங்கள் அவளைப் பாதித்திருந்தனவென்பதை எங்களுக்கு அவளால் உணர்த்திவிட முடிந்தது.
ஓ அந்த முதல் தடவையும் அதையடுத்து சில தடவைகளும் நீங்கள் எவ்வளவு ஜாக்கிரதையாக என்னைச் சற்றுத் தொலைவிலேயே வைத்திருந்தீர்கள் ஆனால் உங்களை நான் குற்றம் சொல்லவில்லை.
அவற்றால் உணர்ச்சி பூர்வமாக நம் மக்கள் ஆறுதலும் நிறைவும் பெறுவதைச் சுட்டிக்காட்டி அந்த நிறைவைத்தான் நான் மதிக்கிறேனென்றும் வெறும் அறிவுத் தீனியை அல்லவென்றும் கூறினேன்.
நம் ஒவ்வொருவரிடத்திலும் ஒரு சூட்சுமமான உரைகல் இருக்கிறது உணவுக்கென இருக்கும் நாக்கைப் போல உணர்வுக்கு ஒரு நாக்கு இருக்கிறது.
நாடகங்களைப் பற்றி நாயகனைப் பற்றி தேசம் குடும்பம் திருமணம் என்ற உருவங்களைப் பற்றி அமைப்புகள் பற்றி.... தோல்வி அடைந்த என் உறவுகள் என் நேசங்கள் இவற்றை நான் புதிய கோணத்தில் பரிசீலனை செய்து பார்க்கத் தொடங்கினேன்.
எதிராளியின் கோணத்திலிருந்து தனிமையைப் பாதிக்காத துணை நான் பயன் படுத்தப்படாமல் என்னால் பயன் படுத்தக்கூடிய அமைப்பு இதைத்தானே நான் தேடி வந்திருக்கிறேன்.
முரட்டுக் குதிரையாகத் தறிகெட்டு ஓடிக் கொண்டிருந்த என்னை நீங்கள் வசமாக தாவிப் பிடித்து லாடமும் லகானும் பூட்டிவிட்டது போல எனக்குச் சில சமயங்களில் தோன்றுகிறது.
யாருக்கும் யாரிடமும் அக்கறையில்லையென்று விரக்தியடைந்திருந்த என்னை அக்கறையுள்ளவர்களும் இல்லாமல் போகவில்லை என்ற ஆசுவாசம் பெறச் செய்தீர்கள்.
சம்பாஷனை முயற்சிகள் தோல்வியடைந்து இறுக்கமான மௌனங்களில் நாம் சிக்கிக் கொள்ள அவசரமாக நான் விடைபெற்றுச் செல்ல நேர்ந்திருக்கிறது.
ஏன் இந்த அவஸ்தை அவளுக்காகத்தான் வருகிறாயென்றால் அதை அவளிடமோ என்னிடமோ சொல்லித் தொலையேன் என்று நீங்கள் எனக்கு உணர்த்த விரும்புவது போலிருக்கும் அது.
நம்மிருவரிடையே சுருதி பேதம் ஏற்படுத்திக் கொண்டிருந்தது என்பதாலேயே நான் அந்தப் பிரச்னைக்கு விரைவில் தீர்வு காண முயன்றிருக்கலாம்.
என் கருத்தை வார்த்தைப் படுத்தியிருக்கலாம் உங்கள் சந்தேகத்தை அது ஏற்பட்ட ஏறத்தாழ மூன்று ஆண்டுகளுக்குப் பிறகு ஊர்ஜிதப் படுத்தியிருக்கலாம்.
எல்லாம் எவ்வளவு சுருக்கமாக நடந்து விட்டது எனக்கு ஒரு ஊன்றுகோலாக விளங்கியது சந்தேகங்களற்ற அவளுடைய நிச்சயம்தான் பரிசுத்தம்தான்.
ஆனால் நாங்கள் நுழையவிருக்கும் அமைப்பில் நிரந்தரத் தன்மையைப் பற்றிய பயம் காரணமாக அவளுடைய நிச்சயம் ஆட்டம் கண்டு வருவதை நான் பார்க்கிறேன்.
நாலு வருடங்களுக்கு முன்பு சென்னையிலிருக்கும் என் அண்ணாவுடன் போய் வசிக்கத் தொடங்குகிற வரையில் நாங்களெல்லோரும் டில்லியில் சேர்ந்தாற் போலத்தான் இருந்து வந்தோம்.
சித்ராவுக்கே இந்த அமைப்புப் பற்றிஇதில் அவள் அணிய வேண்டிய வேடம் பற்றி மனைவி மருமகள் இவ்வளவு பயமாக இருக்கிறதே என் மன்னிக்கு இன்னும் எவ்வளவு பயமாக இருந்திருக்கும் என்று தான் நினைதுப் பார்க்கிறேன்.
என் அண்ணா அப்பா அம்மா தங்கை நால்வருமாக ஒரு நாள் அவர்கள் வீட்டிற்குப் போய் டிபன் சாப்பிட்டு விட்டு அவளுடைய நடையுடை பாவனைகளை டெஸ்ட் பண்ணிவிட்டு வந்து சேர்ந்தார்கள்.
எனக்கு அவ ஸ்மைல் பிடிச்சிருக்கு என்றான் அண்ணா மன்னி மன்னி இத்தனைக்கும் நடுவில் உன்னால் ஸ்மைல் வேறு எப்படிப் பண்ண முடிந்தது?
பெரும் நடிகைகளாக நினைக்கபடுகிறவர்கள் தம் வாழ் நாள் முழுவதும் நடித்திராத ஒரு கடினமான பாகத்தை அந்தப் பத்து நிமிடங்களில் நீ ஏற்று நடித்தாக எனக்குப் பிற்பாடு தோன்றியது.
சித்ராவிடம் ஏற்பட்டு வரும் மாறுதல்களைப் பார்க்கும்போது தான் அவனுடைய குடும்பத்தினருக்காகத் தான் அணிய வேண்டிய பல்வேறு வேடங்களில் குறித்து சித்ரா கவலைப்படத் தொடங்கியிருக்கிறாள்.
வாழ்க்கை என்பது ஒரு மாலை நேரச் சம்பாஷணை மட்டுமல்ல சினிமாவுக்கும் டிராமாவுக்கும் போவது மட்டுமல்ல உல்லாசப் பயணம் போவதும் ரெஸ்டாரெண்டில் காப்பியருந்துவதுமல்ல வாழ்க்கை தினசரி காலை எழுந்திருப்பது பல் தேய்ப்பது குளிப்பது ஆடையணிவது பஸ் பிடிப்பது ஆபிஸ் போவது மாலையில் மீண்டும் பஸ் பிடிப்பது வீட்டுக்கு வருவது.
வாழ்க்கை என்பது காப்பி போடுவது கறிகாய் நறுக்குவது சமைப்பது தோசை அரைப்பது துணி துவைப்பது பெருக்குவது துடைப்பது பாத்திரம் தேய்ப்பது கடைக்குப் போவது ரேஷன் வாங்குவது ஜூரம் வந்து டாக்டரிடம் போவது குழந்தை பெறுவது குழந்தையை வளர்ப்பது அதை டக்டரிடம் கூட்டிப் போவது எங்கெங்கோ நின்று எங்கெங்கோ நடந்து எப்படியெப்படியோ உட்கார்ந்து அலுத்துப்போய் இரவில் படுக்கையில் அப்பாடாவென்று காலை நீட்டிக்கொண்டு படுத்துக்கொள்வது மறுநாள் காலை வரையில் தூங்குவது இதுதான் வாழ்க்கை.
அவளும் பஸ் கியூக்களில் நிற்கட்டும் பெண்கள் விடுதலை என்று சொல்லிக்கொண்டு பத்திலிருந்து ஐந்து வரையில் எங்கேயாவது ஒரு அலுவலகத்தில் உட்கார்ந்துவிட்டு அல்லது நின்று விட்டு வரட்டும்.
அவன் அந்த மிருகங்களைப் பற்றிய படத்துக்குக் கூட்டிப்போகிறேன் என்றால் அவளை அவன் ஒரு சிறு குழந்தையாகப் பாவித்து நடத்த முயல்வதாக அவள் நினைக்கிறாள்.
அவளுடைய பழக்கங்கள் அபிப்பிராயங்கள் ருசிகள் ஆகிய பலவற்றுடன் அவனுக்கு உடன்பாடு இல்லாமலிருந்த போதும் அவன் அவற்றுக்கு உடந்தையாக இருக்க வேண்டியிருக்கிறது விட்டுக்கொடுக்க வேண்டியிருக்கிறது.
அவனுக்குப் பிடிக்காத இந்தப் படத்தைப் பார்ப்பதற்காக அவனைவிடப் பத்து வயது சிறியவளான இவளுக்காக அரை மணி நேரத்துக்கும் மேலாகக் காத்திருக்கும் தன்மீது அவனுக்குச் சிரிப்பும் இரக்கமும் எற்பட்டது.
தன்னைப் பற்றிய மிகையான நினைவுள்ளவளாகவும் உணர்ச்சியறிவை விட வார்த்தையறிவு அதிகமுள்ள வளாகவும் தோன்றியதால் முன்பு ஒரு பெண்ணிடமிருந்து அவன் மனம் கசந்து விலகிப்போக நேர்ந்திருக்கிறது.
சந்திக்கச் சென்ற தருணங்களிலெல்லாம் அவனைக் காக்க வைத்துக் கொண்டிருந்தாள் என்பதால் அந்த இன்னொரு பெண்ணைப் பார்க்கப் போவதை அவன் நிறுத்தியிருக்கிறான்.
பெண்கள் பின்னால் நடந்த நடை ஓடிய ஓட்டம் பெண்களை விட்டு விலகி ஓடிய ஓட்டம் இனி புதிதாக யார் பின்னாலும் ஓட முடியாது போலிருந்தது.
என் மனசு அவளுக்குத் தெரியும் என்று அப்போதெல்லாம் அவர் தருணங்களை மீண்டும் அசைபோட நேருகையில் அந்தச் சமாதானம் அவருக்குத் திருப்தியளிப்பதாக இல்லை... அவர் சாலையைக் கடப்பதற்காகக் காலையெடுத்து வைத்த சமயத்தில் சொல்லி வைத்தாற்போல அந்த மோட்டார் சைக்கிள் இளைஞன் பேய் வேகத்தில் நடைபாதைக்கு வெகு சமீபமாகச் சாலையில் தன் வாகனத்தைச் செலுத்திக் கொண்டு வந்தான்.
அந்தச் சிரிப்பு ருஷ்யாவுக்குப் போய்விட்டு வந்திருந்த புரொபசர் மோட்வானி மாதிரியல்லவா இருக்கிறது ஆமாம் அவர்தான் மனைவியுடன் வந்திருக்கிறார்... மோட்வானி அதே பேட்டையில் இன்னொரு ப்ளாக்கில் இருந்தார்.
பெரியவர்கள்தான் அவர்களைப் பக்குவமாக சரியான திசையில் திருப்பிவிட வேண்டும்... இப்போது தன்னுடைய நேற்றைய பேச்சை நினைத்து அவருக்குச் சிரிப்பாக இருந்தது.
தம்முடைய வெளிப்பாடுகள் மறுபடி கட்டுக்கடங்காமல் தறிகெட்டுப் பாயத் தொடங்குமோவென்று கவலையாக இருந்தது... கடைசியில் அங்கு உட்கார்ந்தும் அவருக்கு அலுத்துப் போயிற்று.
கடைசியாக ஒரு உறிஞ்சு கடைசி வாய்ப்புகை ரயில் ஜன்னலுக்கு வெளியில் அவன் விட்டெறிந்த சிகரெட்டின் சிறு துணுக்கை வேகமான எதிர்க்காற்று கொத்திச் சென்றது.
டில்லியில் அவனை வழியனுப்ப வந்திருந்தவர்களை அவன் நினைவுபடுத்திக் கொண்டான் சாந்தா பேபி ரத்னா அபர்ணா அவளைத்தான் முதலில் நினைக்க வேண்டும்.
மிஸ்டர் முகர்ஜியும் மிஸஸ் முகர்ஜியும் மிஸஸ் முகர்ஜியின் கடைசிப் புன்னகை அவனைப் போன்ற இளைஞர்களிடம் அவள் ஒரு பிரத்தியேக அலைவரிசையில் ஏதோ ஒலிபரப்புவதாகத் தோன்றுகிறது.
அவளை ஆதரவுடன் அணைத்துக் கொண்டுஉன் மனசு எனக்குத் தெரியும் அபர்ணா என்று மெல்லிய குரலில் அவளிடமும் இவள்தான் என் உண்மைக் காதலி தெரிந்து கொள்ளுங்கள் என்று மற்றவர்களிடமும் உரக்கவும் சொல்லிவிட்டு ரயிலைத் தவறவிட்டு அவளுடனேயே இருந்துவிடலாமா என்று தோன்றியது.
கைக்குட்டையை ஆட்டி விடை கொடுத்த அவளுடைய தோற்றம் மட்டுந்தான் இப்போது மிஞ்சியிருந்தது அதுவும் அவளுடன் முன்பு கழித் திருந்த பழைய தருணங்களின் மங்கலான நினைவும் அமைதி யும் வாத்ஸல்யமும் அழகும் நிரம்பிய தருணங்கள் .. அபர்ணாவை மணந்து கொண்டால் வாழ்க்கைகயில் என்றைக்குமே அமைதியும் அழகும் மிளிரும்.
நிமிர்ந்து பார்த்தபொழுது எதிர் ஸீட்டிலிருந்து வாயில் விரலைக் கடித்துக் கொண்டே பயமும் வெட்கமுமாகத் தன்னைப் பார்க்கும் சிறுவனைப் பார்த்தான் சிதம்பரம்.
எதிர் ஸீட்டிலிருந்த ஒல்லியான முப்பது வயது இளைஞர் சிறுவனின் தந்தை சிதம்பரத்தைப் பார்த்துப் புன்னகையுடன் ஒரு நிமிஷம் சும்மா இருக்க மாட்டான் என்றார்.
சிதம்பரம் அனுதாபம் செறிந்த ஒப்புதல் புன்னகையுடன் சின்னவன்தானே இந்தக் கம்பார்ட்மெண்டுக்குள் அவ னுக்கு அடைத்துப் போட்டது போலிருக்கும் என்றான்.
மனைவி அழகானவள்தான் நிஜமாகவே அதுவும் இந்தக் கணவனுடன் ஒப்பு நோக்கும்போது அவன் பார்த்திருந்த பல பொருத்தமற்ற ஜோடிகளில் இதுவும் ஒன்று.
அந்தப் பெண்ணுக்கு இதைவிட நல்ல கணவனைப் பெறும் தகுதி நிச்சயமாக இருக்கிறது செக்கச் செவேலென்று மூக்கும் முழியுமாக அடேயப்பா போட்டி போட்டுக் கொண்டு வந்து விழுவார்களே இந்தப் பயலுக்கு அதிர்ஷ்டம்.
பாவம் மனதாழத்தில் ஒரு ஏக்கம் இருந்தாலும் இருக்கும் ஒரு ஆற்றாமை ஒரு தவிப்பு தனக்கு ஏற்ற கணவன் கிடைக்கவில்லையேயென்று.
சிதம்பரம் நாசூக்காக அவ ளையே பார்க்கத் தொடங்கினான் அவள் உள்ளத்து உணர்வுகளை பார்க்கத் தொடங்கினான் அவள் உள்ளத்து உணர்வுகளை அளந்தெடுக்க உள்ளத்து ஆழத்தை உணர முயலுபவனைப்போல.
ஓ ஷ்யூர் என்று சிதம்பரம் புன்னகையுடன் அந்தச் சிறுவனை அலாக்காகத் தூக்கி மேல் பெர்த்தில் உட்கார்த்தி செல்லமாக அவன் கன்னங்களில் தட்டினான் பிறகு மறுபடி தன் இடத்தில் உட்கார்ந்தான்.
சிதம்பரம் மறுக்கத்தான் நினைத்தான் ஆனால் கைவளையல்கள் குலுங்க அழகிய நீண்ட விரல்களால் அவள் இட்லியை எடுத்துஇந்தாருங்கள் என்று புன்னகையுடன் நீட்டியபொழுது மறுக்க முடியவில்லை.
சிகரெட்டுகளைப் புகைத்தவாறு ஜன்னல் கண்ணாடியைப் பார்த்துக் கொண்டிருந்த சிதம்பரம் எழுந்து தன்னுடைய அப்பர் பெர்த்தில் ஏறிப் படுத்துக் கொண்டான்.
இல்லாவிட்டால் இந்தப் பாமர ஜனங்களோடு சரிசமமாக அவனும் உட்கார்ந்து கொண்டு சே நல்லவேளை இப்போது இந்தப் பெண்மணி எதிரேயிருப்பதால் மூன்றாம் வகுப்புப் பயணமும் ஓரளவு சகிக்கும்படியாக இருக்கிறது.
விளக்குகள் அணைந்த பிறகு அவனுக்குச் சென்னையில் தனக்ககாகக் காத்திருக்கும் இந்திராணியின் நினைவு வந்தது இந்திராணி அவனுடைய ஆகப் போகும் மனைவி.
தனியாகப் போயிருப்பாளா அல்லது ..... கூவென்று தூரத்தில் கேட்ட இஞ்சினின் ஓலம் கொட கொடவென்று பாலத்தின் மேல் ரயில் போகும் பெருத்த ஓசை வேதனையுடனும் ஆத்திரத்துடனும் ஓ மை காட் என்று சிதம்பரம் காதைப் பொத்திக் கொண்டான்.
ஆறு மாதங்களாக அவன் அவள் பக்கத்தில் இல்லாமல் அவளைப் பார்க்கப் போகாமல் ஆயிரம் மைல்களுக்கப்பால் அப்பாடாவென்று உட்கார்ந்திருந்ததது எவ்வளவு அசட்டுத் தனம் காதலென்ன பாங்கில் போடப்பட்ட பணமா தன் பாட்டில் வட்டியைப் பெருக்கிக் கொண்டு வளர்ந்து கொண்டே போக?
எப்போதும் அருகிலேயே இருந்து நீர் பாய்ச்சி உரமிட்டு வேறு பிராணிகள் மேய்ந்து விடாமல் கண்ணும் கருத்துமாய்ப் பாதுகாக்கப்பட வேண்டிய பயிர் அது.
அதுவும் இந்திராணி ஒரு பொன்வயல் வைரச் சுரங்கம் அவளுடைய உள்ளத்தில் காதல் வித்திட்டு உழுது உயரமாக வளர்த்துப் பிறகு ரூபாய் நோட்டுகளாகவும் சொகுசான செல்வச்சீமான் வாழ்க்கையாகவும் அறுவடை செய்து அனுபவிக்க யார்தான் போட்டியிட மாட்டார்கள்?
கிடைத்தற்கரிய அவளுடைய காதல் சிதம்பரத்துக்குக் கிடைத்திருந்தது ஆனால் ஆறுமாத இடைவெளிக்குப் பிறகு இன்னமும் அவள் காதல் தன் பக்கமேதான் இருக்குமென்று அவன் நம்பலாமா கூடாதா?
பூரிமசாலே கரம்சாய் பான் பீடி சிகரெட் யுவர் அட்டென்ஷன் ப்ளீஸ் ..... எங்கோ கனவில் கேட்பது போல பிளாட்பாரத்து ஒலிகள் அவன் காதில் வந்து மோதின.
உலகத்திலிருந்த பிளாட்பாரங்களை யெல்லாம் சேர்த்து ஒரு நீளமான பிளாட்பாரம் அமைத்திருப்பது போலவும் அதில் அவன் நடந்து கொண்டேயிருப்பது போலவும் அவனுக்குத் தோன்றியது ரயில்கள் வருவதும் ரயில்கள் போவதுமாய் இருந்தன.
பம்பாயிலிருந்து வருவதாயிருந்த அவனுடைய கம்பெனியின் டைரக்டர் ஒருவரை வரவேற்பதற்காக டில்லிக் கிளையின் சார்பில் அவன் பிளாட்பாரத்தில் நின்று கொண்டிருந்தான்.
ரயில் வந்ததும் பழக்கதோஷத்தினால் மூன்றாம் வகுப்புப் பெட்டியை நோக்கிச் சென்றதும் பிறகு சட்டென்று நினைவு வந்தவனாய் முதல் வகுப்புப் பெட்டியருகே ஓடியதும் இன்னமும் அவனுக்கு நினைவிருக்கிறது.
கறுப்பு சூட்டணிந்து சுருட்டுப் புகைத்தவாறே நின்றிருந்தவரை அடையாளம் கண்டுகொண்டுஎக்ஸ்க்யூஸ் மீ ஸார் நீங்கள் தானே மிஸ்டர் பட்டாபி என்று அவன் கேட்டதும் அவர் ஆமாம் என்றார்.
ஏனென்று சொல்லத் தெரியவில்லை.. டில்லியின் திறந்த வெளிகள் மரங்களடர்ந்த சாலைகள் இடிந்த கோட்டைகள் அடிக்கடி மாறும் சீதோஷ்ண நிலை பரபரப்பின்றி மந்த கதியில் செல்லும் வாழ்க்கை எல்லாமே எனக்குப் பிடிக்கிறது ரியலி?
ஆனால் சிதம்பரம் எனக்கென்னவோ மந்தகதியே பிடிக்காது நான் வேண்டுவதெல்லாம் வேகம் வேகம் வேகம் சிதம்பரம் அக்ஸலரேட்டரை அழுத்தினான்.
பார்லிமெண்டு வீதி செக்ரடேரியட் வட்டாரங்கள் வழியே செல்லும்போது இரு புறங்களிலும் வரிசையாக இருந்த உயரமான கட்டிடங்களை அவர் பார்த்தார்.
இந்தியா கேட் வழியே செல்லும்போதும் தீன்மூர்த்தியைத் தாண்டிச் சாணக்கியபுரியை நோக்கிச் செல்லும்போதும் சாலையின்இரு புறங்களிலும் விசாலமான திறந்த வெளிகளைப் பார்த்து மறுபடி அவர் பிரமித்தார்.
இவ்வளவு வளர்ச்சிக்கும் மாறுதல்களுக்கும் நடுவே டில்லியில் நம்முடைய கம்பெனி மட்டும் வளராமல் மாறாமல் இருப்பது ஒரு சாதனை இல்லை?
அந்தப் பாலத்தில் அவர்கள் ஒருவரை நோக்கி ஒருவர் நடக்கத் தொடங்கினார்கள்... ராகவாச்சாரியின் குரல் இந்த மயக்கத்தைக் குலைத்தது.
வெய்யிலில் நம்முடைய பங்கு வீணாகாமல் இருக்க நமது பிரதிநிதிகளை அனுப்பிவைக்கலாம்... மிஸ்டர் சிதம்பரம் வெய்யில் மிக நன்றாக இருந்தது.
ஒத்தடமிடுவது போன்ற இதமான கதகதப்பு மந்தமான கண்கள் கூசாத வெளிச்சம் டில்லியின் குளிர்கால வெய்யில் இதற்கு முன்பு இவ்வளவு மனோகரமாகவும் பரவசமூட்டுவதாகவும் அமைந்ததேயில்லை என்றுதான் சிதம்பரத்துக்குத் தோன்றி யது.
வெய்யிலின் கிரணங்கள் மெல்லிய நூலிழைகள் போலவும் அந்த இழைகளெல்லாம் இணைந்து மிருதுவான போர்வையாகி அவனையும் இந்திராணியையும் போர்த்தி யணைப்பது போலவும் இருந்தது.
பிர்லா மந்திரிலும் செங்கோட்டையிலும் காந்தி சமாதியிலும் செருப்பை அவிழ்த்து விட்டு அழகிய சிவந்த பாதங்கள் சலவைக் கற்கள் மீது பதிய நடந்தவாறே ஸ்ஸ்... சுடுகிறது ரொம்ப என்று இந்திராணி சொல்லும்போது எவ்வளவு அழகாக இருந்தது அவளே ஒரு சலவைக்கல் பிம்பமாகத்தான் வெய்யிலில் பளபளத்தாள்.
அவள் கலகலவென்று சிரித்தபோது அவளுடைய பற்களும் ஈர உதடுகளும் கண்களும் எப்படி வெய்யிலில் பளபளத்தன மிருகக் காட்சிச் சாலையைச் சுற்றி வரும்போது நீங்கள் உயரமாக இருக்கிறீர்கள் உங்கள் பின்னாலேயே வந்தால் நிழலாக இருக்கிறது என்று அவன் பின்னாலேயே அவள் நடந்து வரும்போது இந்தியா கேட் ஏரியில் படகில் செல்லுகையில் அவள் ஜலத்தில் தெரிந்த தன் பிம்பத்தை நோக்கிக் குனிந்து தலைமயிரைச் சரிசெய்து கொள்ளும்போது துடுப்பு அவள் மீது நீரைத் தெறிக்க படிய வாரப்படாமல் சிலும்பி நின்ற அவள் தலைமயிரில் நீர்த் துளிகள் முத்து முத்தாக வெய்யிலில் பிரகாசித்ததும் கனாட் பிளேஸ் கடைகளின் கண்ணாடி ஜன்னல்களில் பிரதிபலித்துத் தெரிநாத வெய்யிலும் சாலையும் சாலையில் பளபளவென்று ஓடிய கார்களும் அது என்ன விலை?
என்று அவளுடைய பிமபத்தைக் காட்டி அவன் கேட்டதும் உக்கூம் என்று அவள் நொடிப்புடன் முறுவலித்ததும் எல்லாமே எவ்வளவு நன்றாக இருந்தது குதுப் மினாரின் உச்சியிலிருந்து டில்லியைப் பார்த்து அவர் பெருமூச்செறிந்தார்.
பம்பாயையோ சென்னையையோ பார்க்கும்போது எனக்கு என் முகத்தையே கண்ணாடியில் பார்ப்பது போலிருக்கிறது வாய்ப்புகளைப் பெரும்பாலும் உபயோகித்துத் தீர்த்து விட்ட சந்துஷ்டியும் நிறைவுமான தோற்றம் ஆனால் புது டில்லியைப் பார்க்கும் போது உன்னைப்போல ஒரு இளைஞனைப் பார்ப்பது போலிருக்கிறது தடுமாற்றத்துடனும் சந்தேகத்துடனும் தன் வளர்ச்சித் திட்டங்களை உருவாக்கும் இளம் கீற்று இந்த இளைஞனை நாம் நினைத்தால் நம் இஷ்டப்படி வளர்க்கலாம் சிதம்பரம் நம்மையும் வளர்த்துக் கொள்ளலாம்.
சென்ற ஐந்து வருடங்களாக வழக்கமான சில வாடிக்கைக்காரர்களிடமிருந்து ஆர்டர்கள் வாங்கிக் கொண்டு தலைமைக் காரியாலயத்திலிருந் அவர்களுக்கு வேண்டிய வற்றை வரவழைத்துக் கொடுப்பதைத்தான் டில்லிக் கிளை செய்து வருகிறது என்றார் அவர்.